Diari Oficial de la Generalitat Valenciana


Sumari del DOGV 8199, del 27-12-2017 (2017/11481)

RESOLUCIÓ de 22 de desembre de 2017, de la directora general de l'Institut Valencià de Competitivitat Empresarial (IVACE), per la qual es disminueix el pressupost de la convocatòria d'ajudes per a projectes de dinamització territorial per a una nova indústria sostenible a la Comunitat Valenciana, i s'amplia i redistribueix el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11122


Data del document
:   22-12-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de desembre de 2017, de la directora general de l'Institut Valencià de Competitivitat Empresarial (IVACE), per la qual es disminueix el pressupost de la convocatòria d'ajudes per a projectes de dinamització territorial per a una nova indústria sostenible a la Comunitat Valenciana, i s'amplia i redistribueix el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017. [2017/11428]  
  
Per Resolució de 20 de juliol de 2017, del president de l'Institut Valencià de Competitivitat Empresarial (IVACE) es van convocar les subvencions a projectes de dinamització territorial per a una nova indústria sostenible a la Comunitat Valenciana, amb càrrec al pressupost de l'exercici 2017. Així mateix, per Resolució de 10 de març de 2017, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017, el pressupost de la qual ha sigut incrementat per resolucions de 21 de juny i 7 de desembre de 2017, de la directora general de l'IVACE, i per Acord del Consell, de data 1 de desembre de 2017.  
  
Amb l'objectiu d'elevar novament la intensitat de les ajudes fins al 100 % concedida als expedients de la línia pressupostària S0339000 corresponent a les comarques dels Ports, Alt Maestrat i Baix Maestrat, l'Àrea de Promoció Industrial, amb data 15 de desembre de 2017, ha proposat un nou increment de la dotació pressupostària del programa per import d'1.807.537 euros.  
En virtut del que estableix l'article 12 de la Resolució de 10 de març de 2017, del president de l'IVACE, sobre l'increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb allò que disposa l'article 26.2 de la Llei 14/2016, de 30 de desembre, de Pressupostos de la Generalitat per a l'exercici 2017, resolc:  
  
  
1. Disminuir en 1.192.000 euros el pressupost de la convocatòria de subvencions a projectes de dinamització territorial per a una nova indústria sostenible a la Comunitat Valenciana, aprovada per Resolució de 20 de juliol de 2017, del president de l'IVACE.  
  
2. Ampliar en 1.807.537 euros la dotació pressupostària de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017, procedents de:  
- Línia S0349000 -Suport a projectes d'empreses socials- per import de 500.000 euros.  
- Pressupost no executat de la convocatòria de subvencions a projectes de dinamització territorial per a una nova indústria sostenible a la Comunitat Valenciana (Resolució de 20 de juliol de 2017, del president de l'IVACE) per import d'1.192.000 euros.  
- Recursos propis per import de 115.536,72 euros.  
  
3. Distribuir el pressupost total de la convocatòria per import de 90.829.058,38 euros de la manera següent:  
- Línia S0339000: Industrialització comarques els Ports, l'Alt Maestrat i el Baix Maestrat: 1.947.492,77 euros.  
- Línia S0340000: Industrialització comarca la Safor: 4.125.007,32 euros.  
- Línia S0341000: Industrialització comarca el Baix Segura: 2.571.317,95 euros.  
- Línia S0342000: Industrialització comarques l'Alcoià, el Comtat i la Vall d'Albaida: 39.841.649,34 euros.  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 22 de desembre de 2017.- La directora general de l'Institut Valencià de Competitivitat Empresarial: Júlia Company Sanus.